b'\n_START_ARTICLE_\nVida Ferluga\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini u\xc4\x8ditelja, zborovodje in skladatelja \xc5\xa0tefana Ferluge. Ljudsko \xc5\xa1olo je obiskoval v rojstnem kraju. Prvo glasbeno izobrazbo je dobila pri o\xc4\x8detu. Petje je nato \xc5\xa1tudirala na konservatoriju v Pesaru (Provincia di Pesaro e Urbino), kjer je tudi diplomirala v solopetju. Na nate\xc4\x8daju za prosti mesti v operni hi\xc5\xa1i v Pesaru so med 200 prijavljenimi kandidati izbrali njo in \xc5\xa1e eno pevko. Postala je ena najbolj\xc5\xa1ih mezzosopranistk v Italiji. Najbolj je uspela v vlogi ciganke v Bizetovi operi Carmen. Nastopala je \xc5\xa1e na opernih odrih v Trstu, Veroni, Rimu in tri leta v neapeljskem gledali\xc5\xa1\xc4\x8du San Carlo. V Milanu je uspe\xc5\xa1no opravila avdicijo pri Arturu Toscaniniu in bila sprejeta v operno hi\xc5\xa1o La Scala, kjer pa ni nikdar nastopila, ker je prej umrla za tifusom.'